પૂજ્ય ગુરૂદેવશ્રીની સ્મૃતિમાં એક સ્મૃતિ-સ્મારક બનાવવાનો જ્યારે વિચાર ઉદભવ્યો ત્યારે પૂજ્ય ભગવતી માતાએ તથા ટ્રસ્ટે આ જ કક્ષમાં પૂજ્ય ગુરૂદેવશ્રીનો જીવન પરિચય આપતાં 144(ચિત્રો) ફોટો ગ્રાફસ સજાવવાનો નિર્ણય કર્યો. ઉત્તર દિશાથી પ્રવેશ કરતાં જ 4’ x 6’ ના મોટા ચિત્રમાં પૂજ્ય ગુરૂદેવશ્રી ભગવાન કુંદકુંદાચાર્યનાં દર્શન કરતા દેખાડવામાં આવ્યા છે. પાછળની બાજુમાં શ્રી અમૃતચંદ્રાચાર્ય તથા પદ્મપ્રભમલધારીદેવ છે. પશ્ચિમમાં કહાન ગુરૂદેવનો મુખ્ય ફોટો. તેમની સ્તુતિ વગેરે છે. ઉમરાળા જન્મધામ, દીક્ષા સમયની (સ્વર્ણમસિ) લેખિત પત્રિકા, દીક્ષાકાળ, દિગંબર ધર્મની સ્વીકૃતિ “STAR OF INDIA”માં, કહાનગુરૂ જીવનદર્શનના સુંદર 12ચિત્રોમાં આખું જીવન. સ્વાધ્યાયમંદિરના ઉદ્ઘાટનનો પ્રસંગ, પૂજ્ય બહેનશ્રી શ્રીસમયસાર હાથમાં લઈ જુલૂસમાં, સર હુકમચંદજી, સર પટ્ટણી, ભાપસિંહજી દરબાર (તે સમયના ભાવનગરના રાજા) સુવર્ણપુરીનાં જિનાયતનો, પરમપૂજ્ય ગુરૂદેવશ્રીની વિભિન્ન મુદ્રાઓ, યાત્રા પ્રસંગો, હસ્તાક્ષરો, અભિનંદન પત્રો આદિ અનેક પ્રસંગો પ્રદર્શિત કરાયા છે. મોટા મોટા ટેબલો પર ઘણાં મોટા ચિત્રો સ્મરણીય લાગે છે. દિવાલો ઉપર પાંચ પરમાગમનાં હરિગીત, જે પંડિતરત્ન હિમ્મતભાઈ શાહ દ્વારા રચાયેલાં છે તે સંગમરમરના શિલા પટો પર ઉત્કીર્ણ કરાવ્યાં છે.